Sataniese ritueel: Neefs gaan appelleerDie nefies, Lindon Wagner (Links) en Robin Harwood. Foto: Werner Beukes / SAPA Die neefs Lindon Wagner en Robin Harwood wat verlede week swaar gevonnis is vir die moord op Kirsty Theologo, gaan na verwagting Dinsdag in die hooggeregshofsitting in Palm Ridge teen hul vonnisse appelleer. Wagner is verlede Woensdag tot lewenslange tronkstraf gevonnis vir die moord op Theologo. Hy is ook tot 18 jaar tronkstraf gevonnis op aanklag van poging tot moord op haar vriendin. Harwood is tot 20 jaar tronkstraf gevonnis vir die moord op Theologo en ŉ verdere 20 jaar vir poging tot moord op haar vriendin. Regter Geraldine Borchers het in haar uitspraak gesê Wagner het ŉ meer aktiewe rol in die moord gespeel. “Hy was bereid om onder eed te lieg en het aanspreeklikheid vir sy dade ontken.” Borchers sê Wagner was ouer as 21 ten tyde van die moord. Sy sê dit sou te streng wees om Harwood tot lewenslange tronkstraf te vonnis, aangesien hy ten tyde van die voorval ŉ jeugdige en onvolwasse was. Theologo is in Oktober 2011 in die hospitaal dood nadat sy op ‘n koppie in Linmeyer, Johannesburg, tydens ŉ sataniese ritueel aangerand en aan die brand gesteek is. Haar 14-jarige vriendin is ook aangerand, maar het die aanval oorleef. Ses mense is aanvanklik aangekla vir Theologo se moord en poging tot moord op haar vriendin. Harvey Isha is in November vrygespreek van alle aanklagte. Die enigste vrou in die groep, Courtney Daniels (18), is skuldig bevind aan aanranding nadat sy voor die aanval remvloeistof in die slagoffers se drankies gegooi het. Sy is tot ses maande tronkstraf gevonnis wat vir vyf jaar opgeskort is. Twee ander mans, Lester Moody en Jeremy King, het vroeër skuldig gepleit vir hul rol in die moord en is elk 17 jaar tronkstraf opgelê, waarvan vyf jaar opgeskort is. Lees ook: Neefs swaar gestraf vir moord tydens sataniese ritueel Sataniese ritueel: Vonnisoplegging duur voort Sataniese ritueel: Twee ander skuldiges vandag gevonnis “Ek wens ek kon haar help,” sê broer “Sataniese ritueel”: Skuldiges vandag gevonnis “Sataniese-ritueel”: Uitspraak gelewer ‘Sataniese-ritueel’: Slotbetoë word gelewer ‘Sataniese ritueel’: Meesterbrein glo “emosioneel onvolwasse” ‘Sataniese ritueel’: Beskuldigde het glo God gevind ‘Sataniese ritueel’: Hof hoor hulle wou siele verkoop ‘Sataniese ritueel’: Regter siek, saak uitgestel ‘Sataniese ritueel’: Beskuldigde het mag gesoek ‘Sataniese ritueel’: Getuienis bevraagteken ‘Sataniese ritueel’: Theologo se saak uitgestel ‘Sataniese ritueel’: Kirsty is twee keer gewurg ‘Sataniese ritueel’: Theologo se aanvaller getuig ‘Sataniese ritueel’: “Ek is nie die dier nie” ‘Sataniese ritueel’: Meisie wis glo niks van moordplanne ‘Sataniese ritueel’: Getuienis bevraagteken ‘Sataniese ritueel’: Slagoffer is “braaivleis” genoem ‘Sataniese ritueel’: Kirsty was glo “prostituut” van die Bybel ‘Sataniese ritueel’: Bloed op ‘n brandende Bybel gestort ‘Sataniese ritueel’: Skokkende onthullings ‘Sataniese ritueel’: Slagoffer wou letsels in hof wys ‘Sataniese ritueel’: Kirsty wou glo geoffer word ‘Sataniese ritueel’: Ma’s, slagoffer se broer getuig ‘Sataniese ritueel’: Slagoffer se ma getuig ‘Sataniese ritueel’: Moordsaak hervat Borgaansoek vir twee verdagtes in sataniese ritueelsaak Meisie (18) aan die brand gesteek tydens ‘sataniese ritueel’